HARARE-Kuvakale kukhala tibhamu enhloko dolobha yelive laseZimbabwe i-Harare ngalesitsatfu ngalesikhatsi emasotja etama kulekelela emaphoyisa kuhhahlula sicuku sebabhikishi.
Loku kute emva kwekutsi mengameli wenhlangano lebusako asole kutsi inhlangano lephikisako ibe nemkhonyovu kulolukhetfo lwetembusave kulela laseZim. Betidzaba babike kutsi kulimele umuntfu munye ngalesikhatsi lamaphoyisa adubula kuletakhamuti eceleni nesikhungo semabhasi.
Nelson Chamisa, Mengameli wenhlangano lephikisako i-MDC,Utsi uluwinile lukhetfo lwebungameli lapho bekacudzelane khona naMnangwangwa longuMengameli wenhlangano lebusako iZanu-PF.
Lowaka Mnangwangwa ucele kutsi bantfu baseZimbabwe batitfobe ngaphambi kwekutsi kumenyetelwe imiphumela yalolukhetfo.
ssw_Latn ssw_Latn ssw_Latn ssw_Latn